Source: http://docplayer.fi/248697-Valtion-taloudellinen-tutkimuskeskus-muistiot-makeisvero-tehokasta-kulutusverotusta-vai-kulutuskayttaytymisen-ohjausta.html
Timestamp: 2017-12-17 10:24:53+00:00
Document Index: 20520435

Matched Legal Cases: ['kko ', 'kko ', 'kko ', 'kko ', 'kko ', 'kko ']

Valtion taloudellinen tutkimuskeskus Muistiot. Makeisvero tehokasta kulutusverotusta vai kulutuskäyttäytymisen ohjausta? - PDF
Valtion taloudellinen tutkimuskeskus Muistiot. Makeisvero tehokasta kulutusverotusta vai kulutuskäyttäytymisen ohjausta?
Download "Valtion taloudellinen tutkimuskeskus Muistiot. Makeisvero tehokasta kulutusverotusta vai kulutuskäyttäytymisen ohjausta?"
1 Valtion taloudellinen tutkimuskeskus Muistiot 21 Makeisvero tehokasta kulutusverotusta vai kulutuskäyttäytymisen ohjausta? Tuomas Kosonen Olli Ropponen Muistiot 21 elokuu 2012
2 VATT MUISTIOT 21 Makeisvero tehokasta kulutusverotusta vai kulutuskäyttäytymisen ohjausta? Tuomas Kosonen Olli Ropponen Valtion taloudellinen tutkimuskeskus Government Institute for Economic Research Helsinki 2012
3 ISBN (PDF) ISSN (PDF) Valtion taloudellinen tutkimuskeskus Government Institute for Economic Research Arkadiankatu 7, Helsinki, Finland Helsinki, elokuu 2012
4 Yhteenveto Vuoden 2011 alusta Suomessa otettiin käyttöön makeisten ja jäätelön valmistevero (makeisvero), jonka mielekkyydestä on käyty paljonkin keskustelua. Tässä muistiossa selvitämme aiemman tutkimuksen ja kahden aineiston valossa, mitä makeisveron käyttöönoton yhteydessä makeisten hinnoille ja kulutukselle tapahtui. Taloustieteen kirjallisuudessa makeisverotuksen mielekkyys liittyy toisaalta ulkoisvaikutuksen tuomien haittojen torjuntaan ja toisaalta laajemmin kulutusverotuksen tehokkuuteen. Tarkastelemme kuinka nämä argumentit soveltuvat Suomen makeisverokeskusteluun. Empiirisen aineiston perusteella makeisten ja jäätelöiden kuluttajahinnat ovat nousseet makeisveron seurauksena vuoden 2011 aikana verrattuna vuoteen Kaikissa tuoteryhmissä makeisvero näyttää siirtyneen pienen viiveen jälkeen lähes täysimääräisenä hintoihin. Valtaosalla tuoteryhmistä tämä siirtyminen tapahtui vasta helmi-maaliskuun 2011 aikana. Tuotantotilastojen kuvailun perusteella ei ole viitteitä siitä, että makeisvero olisi johtanut makeisten kulutuksen merkittävään laskuun.
5 Sisällys 1. Johdanto 1 2. Kirjallisuus ja instituutiot Kirjallisuus Instituutiot 6 3. Analyysi TK-aineisto, kuvailu TK-aineisto, ekonometrinen analyysi ETL-aineisto Loppupäätelmät 23 Lähteet 24
6 1. Johdanto Vuoden 2011 alusta Suomessa otettiin käyttöön makeisten ja jäätelön valmistevero, jota jatkossa kutsumme makeisveroksi. 1 Suomessa on keskusteltu paljonkin makeisveron mielekkyydestä. Käydystä keskustelusta on kuitenkin puuttunut tietoa siitä, mitä makeisveron käyttöönoton yhteydessä tapahtui makeisten hinnoille ja kulutukselle. Valmisteverot vaikuttavat nimensä mukaisesti tuotteiden valmistusvaiheen kustannuksiin, joten vaikutus lopputuotteiden hintoihin riippuu tuotannon ja kaupan myynnin välisistä joustoista. Tässä muistiossa selvitämme makeisveron siirtymistä makeisten hintoihin. Lisäksi tarjoamme kuvailevaa tietoa makeisten valmistusvolyymin muutoksista ennen ja jälkeen makeisveron käyttöönoton. Valmisteverot kohdistuvat tyypillisesti hyödykkeisiin, joilla katsotaan olevan niiden kuluttajia hyödyttävän ominaisuuden lisäksi muille haitallisia ominaisuuksia. Tällaisia hyödykkeitä ovat esimerkiksi polttoaineet, alkoholi, tupakka, makeiset tai rasvaiset tuotteet. Valmisteveroilla pyritään siten estämään kyseisten hyödykkeiden kulutuksesta syntyviä haittavaikutuksia asettamalla kuluttajien ja yhteiskunnan kohtaamat hinnat yhtä suuriksi. Makeisten haitallisen ulkoisvaikutuksen aiheuttavat liiallisen sokerin kulutuksen vaikutukset kansanterveyteen. Keskeinen tekijä tämän ulkoisvaikutuksen korjaamisessa onkin, kuinka paljon ihmiset muuttavat sokerin käyttöään makeisveron käyttöönoton johdosta. Mitkä muut tekijät liittyvät makeisveron käyttöönoton tehokkuuteen? Tämän muistion seuraavassa osassa pohdimme, miten näitä käyttäytymisvaikutuksia voidaan eritellä ja miten ne liittyvät makeisten kulutettuun määrään ja haitallisten vaikutusten torjumiseen. Makeisverojen kokonaistehokkuuden tarkastelu edellyttäisi empiiriseltä asetelmalta ja aineistolta paljon. Asetelman pitäisi pystyä erottelemaan, miten paljon makeisten kokonaiskulutus ja kuluttajien sokerin saanti muuttuvat makeisveron johdosta. Haasteena on erottaa tämä vaikutus muista makeisten kulutukseen vaikuttavista tekijöistä. Esittelemme tutkimuksessamme tapoja, joilla arvioimme makeisveron vaikutusta hintoihin ja joilla voisi myös arvioida makeisveron vaikutusta kulutukseen. Hyödynnämme tässä sitä, että makeisvero perustuu tuotteen painoon jolloin makeisveron käyttöönoton seu- 1 Tekstin sujuvoittamiseksi käytämme jatkossa makeisista ja jäätelöistä termiä makeiset. 1
7 rauksena makeisten hinnat muuttuvat suhteellisesti eri tavoin. Aineistovaatimukset ovat toinen haaste, johon emme pystyneet täysin vastaamaan. Makeisten kulutuksen muutosten arviointi edellyttäisi luonnollisesti makeisten kulutuksen havaitsemista. Valitettavasti käytössämme on vain aineisto, jossa on ainoastaan makeisten kokonaistuotannon ja lopputuotehintojen muutoksia. Tulostemme perusteella makeisvero siirtyi pienellä viiveellä lähes täysimääräisenä makeisten ja jäätelön hintoihin. Makeisten tuotantotilastot kuvaavat makeisten myyntiä kauppojen keskusvarastoihin. Näissä tilastoissa on selvä lisäys makeisten myynnissä ennen makeisveron käyttöönottoa. Tätä seuraa pudotus vuoden alun na makeisveron käyttöönoton jälkeen. Kun vertailee kesää 2010, jolloin makeisvero ei ollut käytössä, kesään 2011, jolloin makeisvero oli käytössä, ei selkeää eroa tuotantotilastoissa näy. 2
8 2. Kirjallisuus ja instituutiot 2.1 Kirjallisuus Makeisvero kohdistuu makeisten kulutukseen, joten se on kulutusvero. Makeisveron johdosta makeisille muodostuu suurempi verotaakka kuin muille elintarvikkeille. Tässä osiossa tarkastelemme kansantaloustieteellisiä näkemyksiä siitä, milloin tietyille hyödykkeille on perusteltua asettaa muita hyödykkeitä korkeampi vero. Joillain tuotteilla ajatellaan olevan ulkoisvaikutuksia. Ulkoisvaikutus syntyy, kun hyödykkeen kulutus tai tuotanto vaikuttaa jonkin toisen talousyksikön hyötyyn tai tuotantoon. Makeisten tai jäätelön ulkoisvaikutuksen ajatellaan aiheutuvan liiallisen kalorimäärän tai sokerinsaannin kautta negatiivisena vaikutuksena terveyteen. Varsinaisia ulkoisvaikutuksia ovat siten liikalihavuuden, diabeteksen ja muiden terveysongelmien aiheuttamat kansanterveydelliset kustannukset. Ulkoisvaikutuksia voidaan pyrkiä korjaamaan eri tavoin. Pigou-vero on ulkoisvaikutuksia korjaava vero (ks. Cornes ja Sandler, 1996). Tämän ajatuksen mukaisesti makeisvero korjaisi kansanterveydellisiä ongelmia, kun se nostaisi yksilöiden maksaman kustannuksen (hinnan) makeisten kulutuksesta yhtä suureksi kuin yhteiskunnallinen kustannus on. Tällöin ulkoisvaikutus sisäistetään, mikä tarkoittaa sitä, että yksilöt tulevat ottaneeksi ulkoisvaikutuksen huomioon omassa käyttäytymisessään. Optimaalisen Pigou-veron koko riippuu siitä, kuinka suuri yhteiskunnan kohtaama rajakustannus ulkoisvaikutuksen aiheuttajasta on suhteessa yksityiseen rajakustannukseen. Jos esimerkiksi sokerin ajatellaan aiheuttavan hyvin suuren haitan kansanterveydelle, tulisi myös Pigou-veron olla suhteellisen suuri. Kun ulkoisvaikutusten korjaamiseen tähtääviä veroja suunnitellaan, täytyy ottaa huomioon minkälaisia muita veroja on käytössä. Suomessa hyödykkeillä on toisistaan poikkeavia kulutusveroja, joiden motivaationa ei ole ulkoisvaikutusten korjaus. Tällaiset erot veroissa voivat kuitenkin olla perusteltuja kulutusverotuksen tehokkuuden näkökulmasta. Asiaa voidaan havainnollistaa hyödyntämällä Ramseyn (1927) klassista kulutusveromallia. Ramseyn kulutusverotuloksen taustalla on oletus kilpailullisista markkinoista, joilla sekä kulutetaan että tarjotaan hyödykkeitä. Markkinoille asetetaan lineaariset kulutusverot, joiden tavoitteena on kerätä tietty verotulo. Tällaiset kulutusverot vääristävät markkinoiden toimintaa ja niistä syntyy hyvinvointitappiota. Ramseyn malli lähteekin 3
9 ajatuksesta minimoida nämä hyvinvointitappiot. Niitä hyödykkeitä, joiden tasapainomäärä muuttuu veron johdosta paljon, pitäisi verottaa vähemmän kuin niitä, joiden tasapainomäärä muuttuu vähän. Ramseyn tulos liittyy siis hyödykkeiden kysynnän ja tarjonnan joustoihin. Makeisten tapauksessa voidaan sanoa, että mitä jäykempi on makeisten myynnin verojousto, eli mitä vähemmän makeisten myynti muuttuu veron johdosta, sitä korkeampi vero on tehokas. Jos siis makeisten kulutus muuttuu veron seurauksena vähemmän kuin muiden elintarvikkeiden, (vaikkapa maidon), makeisille olisi järkevää asettaa korkeampi vero kuin maidolle, vaikka makeisten kulutus ei aiheuttaisi mitään negatiivisia ulkoisvaikutuksia. Käytännössä makeisveron optimaaliseen tasoon vaikuttaa siis kaksi eri tekijää: paljonko halutaan korjata ulkoisvaikutuksia ja paljonko minimoida verotuksen aiheuttamia hyvinvointitappioita. Se, kumpaa argumenttia pitäisi painottaa enemmän, riippuu siitä, oletetaanko makeisten aiheuttavan yhteiskunnalle isoja kustannuksia, joita yksilöt eivät ota huomioon omassa käyttäytymisessään. Jos sokeri aiheuttaa ison ulkoisvaikutuksen, josta aiheutuu paljon kustannuksia yhteiskunnalle, ajaa Pigou-vero Ramsey-argumentin edelle. Toisaalta, jos sokerin aiheuttama ulkoisvaikutus ei ole merkittävä tekijä makeisveroa määritettäessä, tulisi painottaa enemmän verojärjestelmän tehokkuutta ja Ramseyn kulutusverotuloksia. 2 Yksi näihin pohdintoihin vaikuttava tekijä on se, että näihin kahteen argumenttiin liittyvät eri kulutuksen rajapinnat. Jos ollaan huolestuneita kulutusverotuksen tehokkuudesta, makeisveroa arvioitaessa merkittävää on makeisten myydyn määrän jousto makeisveron suhteen. Jos taas keskitytään ulkoisvaikutusten torjuntaan, relevantti jousto on sokerin kulutuksen jousto makeisveron suhteen. Nämä kaksi joustoa voivat olla erisuuruiset. Veron vaikutus myytyyn määrään voi ilmetä joko hyödykkeen oman kulutuksen muutoksina tai kulutuksen siirtymisenä muihin korvaaviin hyödykkeisiin. Makeisveron tapauksessa kulutus saattaisi siirtyä osittain kekseihin ja pirtelöihin sekä mehuihin, joi- 2 Kulutusverotuksen tehokkuuteen liittyy myös kulutuksen ja vapaa-ajan välinen trade-off. Tämän tuloksen mukaan hyödykkeitä, jotka ovat tukevat työn tarjontaa, kannattaa verottaa suhteessa keveämmin (ks. Atkinson ja Stiglitz, 1976). Emme pidä tätä mekanismia kuitenkaan relevanttina makeisten ja jäätelön tapauksessa. 4
10 hin valmisteverot eivät kohdistu. Empiirisesti Fletcher ym. (2010) havaitsivat siirtymää korvaaviin tuotteisiin. He tutkivat virvoitusjuomaveron vaikutusta virvoitusjuomien ja näitä lähellä olevien juomien käyttöön Yhdysvalloissa. He havaitsivat, että virvoitusjuomaverot vähensivät virvoitusjuomien kulutusta hiukan, mutta eivät vaikuttaneet terveysindikaattorien kehitykseen. Tämä tulos selittyy sillä, että kuluttajat korvasivat virvoitusjuomien kulutusta muilla tuotteilla. Toisaalta myydyn määrän ja nautittujen ainesosien joustot voivat muistakin syistä olla erisuuruiset. Adda ja Cornaglia (2006) tutkivat tupakkaverojen vaikutusta tupakointiin ja nikotiinin saantiin. Heidän tuloksensa mukaan suurempi tupakkavero johti tupakan ostojen vähenemiseen, mutta ei kuitenkaan saadun nikotiinin vähenemiseen. Tämä tulos selittyy sillä, että tupakoitsijat polttivat ostamiansa tupakoita pidemmälle ennen niiden sammuttamista. Yllä esitellyt empiiriset tulokset osoittavat, että myydyn makeisten ja jäätelön määrän jousto ja syödyn sokerin jousto voivat olla erisuuruiset ainakin kahdesta syystä. Toisaalta makeiset saattavat korvautua muilla tuotteilla, jotka myös sisältävät sokeria, kuten kekseillä. Toisaalta kulutetun sokerin määrä riippuu siitä, miten tehokkaasti ostettuja makeisia kuluttajat käyttävät. Kumpikin syy johtaa siihen, että makeisten myynnin jousto on suurempi kuin sokerin kulutuksen jousto makeisveron suhteen niin kauan kun makeiset ovat normaalihyödykkeitä eli suurempi hinta johtaa kulutuksen alenemiseen. Tämä puolestaan tarkoittaa sitä, että makeisvero osuu jonkin verran heikommin Pigouveron kannalta tärkeään joustoon kuin Ramsey-argumentin kannalta tärkeään joustoon. Jos makeisvero pienentää vain vähän sokerin saantia, pitäisi asettaa kohtuullisen suuri vero pystyäkseen korjaamaan yhteiskunnalle haitallista ulkoisvaikutusta makeisveron avulla. Veron ollessa erittäin suuri, se on yhä kauempana optimaalisesta Ramseykulutusverosta, jolle tärkeä myydyn määrän jousto puolestaan on suurempi. Tästä luonnollisesti mieleen tuleva ajatus on, että makeisvero voitaisiin korvata sokeriverolla, joka riippuisi tuotteen sisältämän sokerin määrästä. Tämä ei kuitenkaan täydellisesti poista yllä havaittua ongelmaa, koska kaikkiin sokeria sisältäviin tuotteisiin saattaisi olla mahdotonta asettaa veroa. Yllättävän moni elintarvike sisältää sokeria, ja hallinnolliset kustannukset nousisivat helposti hyvin suuriksi, jos näihin kaikkiin asetettaisiin vero. Lisäksi, sikäli kuin syöty ja ostettu määrä ovat erisuuruisia, esimerkiksi 5
11 ulkomailta tuonnin takia tai pelkästään vähemmän pois heittämisen takia, ovat sokeriveron ja syödyn sokerin veron joustotkin erisuuruisia. Jos syöty sokeri aiheuttaa ulkoisvaikutuksen, täydellinen Pigou-vero olisi sama kuin syödyn sokerin vero. Kuinka paljon makeisten ja niistä saatava sokerin kulutus sitten aiheuttaa ulkoisvaikutuksia? Kotakorpi ym. (2011) osoittavat, että samaan aikaan, kun nuorten ja lasten makeisten käyttö on jatkuvasti yleistynyt, myös samojen ikäryhmien liikalihavuus on lisääntynyt. Lisäksi liikalihavuudella näyttää olevan yhteys terveydellisten ongelmien, kuten diabeteksen ja muiden sairauksien kanssa. Toisaalta liikalihavuutta voivat aiheuttaa muutkin ruokailutottumukset kuin sokerien syönti, sillä liikalihavuuteen vaikuttaa syötyjen ja kulutettujen kaloreiden välinen suhde. Gruber (2010) karrikoi, että liikalihavuuden tuomia ulkoisvaikutuksia voisi torjua nimenomaan kohdistamalla Pigou-verot suoraan vartalon painoindeksiin. Vaikkakaan tämä idea tuskin on kovin toteuttamiskelpoinen, se osoittaa, että ongelma ei välttämättä ole yksi tietty ainesosa tai sen ostamisherkkyys vaan nimenomaan liikalihavuus, joka aiheuttaa kustannuksia kansanterveydelle. Siten tehokas tapa torjua tätä ulkoisvaikutusta on verottaa suoraan jotain sen aiheuttajaa. 2.2 Instituutiot Makeisvero on osa kulutusverojärjestelmää Suomessa. Muita kulutusveroja ovat arvonlisävero ja muut valmisteverot. Arvonlisäverotusta säätelee niin Suomessa kuin muissakin EU-maissa Euroopan komission asettamat direktiivit. Niiden mukaan arvonlisäverokantoja saa kussakin jäsenmaassa olla enintään kolme, joiden lisäksi jotkut hyödykkeet voivat olla nollaverokannalla. Vain tietyt hyödykkeet voidaan asettaa alennetulle arvonlisäverokannalle ja loput ovat niin sanotulla pääkannalla, jonka tulee olla vähintään 15 prosenttia. Elintarvikkeiden osana makeiset ovat tällä hetkellä Suomessa alennetulla kannalla. Jos näiden verotusta halutaan muuttaa, ei arvonlisäverotus ole tähän sopiva instrumentti. Veron asettaminen eri tavoin eri makeisille ja toisaalta kulutusverotuksen erottaminen makeisille ja muille elintarvikkeille on arvonlisäverotuksen avulla hankalaa johtuen edellä mainituista direktiiveistä. EU:ssa tiettyjen hyödykkeiden hintoja ja niiden avulla kulutusta ohjailemaan käy- 6
12 tetään valmisteveroja. Valmisteveron voi säätää joustavasti erisuuruiseksi yksittäisille hyödykkeille toisin kuin arvonlisäveron. Valmisteverot riippuvat yleensä tuotteen jostain mittayksiköstä (paino, tilavuus), eivätkä lopputuotteen hinnasta. Lisäksi valmisteveroja varten on kehitetty Euroopassa säännöstö, joka sallii hyödykkeiden esteettömän liikkumisen verottomasta varastosta toiseen huolimatta siitä, että eri maissa on erisuuruisia valmisteveroja samoille hyödykkeille Suomessa astui voimaan Laki makeisten, jäätelön ja virvoitusjuomien valmisteverosta (1127/2010). Tämän perusteella vuonna 2011 makeisista, jäätelöstä ja kiinteässä muodossa olevista virvoitusjuomista kannettiin valmisteveroa 0,75 euroa/kilo ja nestemäisessä muodossa olevista virvoitusjuomista 0,075 euroa/litra. Vero kerätään tuotteen valmistajalta ja veron suuruus määräytyy tuotteen nettopainon mukaan. Nettopainolla tarkoitetaan tuotteen painoa, ilman pakkausta ja ei-syötäviä ainesosia. Vuoden 2012 alusta makeisverojen suuruudet muuttuivat ja ovat 0,95 euroa/kilo ja 0,11 euroa/litra. 7
13 3. Analyysi Tässä muistiossa käytämme kahta aineistoa, joiden avulla haluamme selvittää, kuinka makeisvero vaikutti tuotteiden hintoihin ja myytyihin määriin. Ensimmäisenä tarkastelemme Tilastokeskukselta (TK) saatua aineistoa, joka sisältää vähittäismyyntiliikkeissä havaittuja tuotteiden hintatietoja. Tämän aineiston avulla pyrimme selvittämään, kuinka makeisvero on vaikuttanut veron piiriin kuuluvien tuotteiden kuluttajahintoihin. Toisena tarkastelemme Elintarviketeollisuusliitolta (ETL) saamaamme aineistoa, joka sisältää tietoja tuottajien yhteenlasketuista volyymeistä ja nettomyynneistä. Tämän aineiston avulla tarkastelemme veron vaikutuksia tuottajahintoihin ja tuottajien myymiin määriin. 3.1 TK-aineisto, kuvailu Tilastokeskuksen aineistossa on hintahavaintoja normaalihintaisista tuotteista tammikuusta 2010 tammikuuhun 2012 yhteensä kpl. 3 Nämä havainnot jakaantuvat kolmeen eri tuoteryhmään ja edelleen näiden sisällä yhteensä kymmeneen pienempään tuoteryhmään taulukon 1 mukaisesti. Taulukko 1: Tuoteryhmäkohtaiset havaintomäärät; yhteensä Makeiset irtomakeiset makeispussit lakritsi ksylitolipurukumi Jäätelöt jäätelötuutti jäätelöpuikko jäätelöpaketti gourmet-jäätelö Keksit kahvikeksi täytekeksi Tuoteryhmistä makeisiin ja jäätelöihin kuuluvat ovat makeisveron piirissä, kun taas kekseihin kuuluvat eivät ole, vaikka ovatkin samantyyppisiä. 4 Koska keksit eivät kuulu valmisteveron piiriin, ne muodostavat luontevan vertailuryhmän (kontrolliryhmän), 3 Havaintoja alennushintaisista ja uusista tuotteista ei tarkasteluissa käytetä. 4 Keksit ja makeiset ovat joiltain osin niin samanlaisia, että esimerkiksi hallituksen esityksessä HE 55/2011, sivulla 5 todetaan seuraavaa: "Uuden veron käyttöönottoon on liittynyt jonkin verran rajanvetokysymyksiä.... Makeisveronalaisten ja veron ulkopuolisten tuotteiden välistä rajanvetoa on käyty muun muassa keksien ja makeisten sekä jäätelön ja pakastejälkiruokien välillä." 8
14 johon veron piiriin kuuluvia tuotteita voidaan verrata. Kustakin hintahavainnosta tiedetään havaintoajankohta, liike, jossa havainto on tehty, pakkauksen koko 5 sekä hintatunnus, joka yksilöi tietyn tuotteen tietystä liikkeestä (sama tuote samasta liikkeestä) ajanjaksosta toiseen. Taulukko 2 kertoo, kuinka monta erilaista hintatunnusta aineistossa on. Suluissa esitetyt luvut kertovat, kuinka monesta näistä on havaintoja jokaiselta kuukaudelta tammikuusta 2010 tammikuuhun Taulukko 2: Erilaisten hintatunnuksien lukumäärät; yhteensä (696) Makeiset irtomakeiset makeispussit lakritsi ksylitolipurukumi 575 (259) 102 (35) 242 (128) 124 (51) 107 (45) Jäätelöt jäätelötuutti jäätelöpuikko jäätelöpaketti gourmet-jäätelö 687 (275) 233 (106) 244 (92) 124 (50) 86 (27) Keksit kahvikeksi täytekeksi 352 (162) 244 (115) 108 (47) Tulosten luotettavuuden kannalta on erittäin tärkeää, että kykenemme, aineiston perusteella, erottamaan eri hintatunnukset. Ensinnäkin, tämän tiedon avulla voimme kontrolloida tuotteiden erilaisuudet. Ilman tuotekohtaista tietoa olisi mahdollista, että havaitut hintojen keskimääräiset muutokset olisivat seurausta pelkästään esimerkiksi tuotteiden vaihtumisesta liikkeiden sisällä. Toiseksi, on mahdollista, että hinnoissa on systemaattisia eroavaisuuksia liikkeiden välillä. Tästä syystä, ilman tietoa liikkeestä hintojen keskimääräinen muutos voisi olla pelkästään seurausta vanhojen liikkeiden lopettamisista tai uusien syntymisestä. Toisaalta, liikkeiden hinnoittelun erot voivat aiheuttaa muutoksen keskimääräisessä hinnassa, jos esimerkiksi halpojen liikkeiden tuotteiden kysyntä kasvaa. Näistä syistä on tärkeää, että aineistossa kyetään erottamaan tietty liike. Jos havaittaisiin pelkkä tuote (ei liikettä) olisi mahdollista, että havaitut hintojen muutokset olisivat seurausta eri liikkeiden erilaisesta hinnoittelusta. 5 Jäätelöpakettien ja gourmet-jäätelöiden yksiköt ovat desilitroina ja muiden grammoina. Desilitroina olevat tiedot on muunnettu kiloiksi siten, että yksi litra jäätelöä painaa 500 grammaa. 6 Selvityksessä esitetyt tulokset pysyvät laadullisesti samoina, jos vastaavat tarkastelut tehdään käyttäen ainoastaan sellaisia havaintoja, joiden hintatunnuksista on havaintoja joka kuukaudelta. Tällaisia hintatunnuksia on yhteensä 696 kpl. 9
15 Kuvissa 1 3 havainnollistamme tasolla, kuinka eri tuoteryhmien keskimääräiset hinnat ovat muuttuneet tammikuun 2010 ja tammikuun 2012 välillä. Suoraviivaisin tapa, jolla keskimääräisiä hintoja voisi yrittää tarkastella, olisi kuvata hintojen keskiarvot. Tällainen lähestymistapa voi kuitenkin antaa epäluotettavaa tietoa, koska keskimääräiset hinnat muuttuvat havaintoaineistossa myös esimerkiksi pelkästään siksi, että tuotteet vaihtuvat ajanjaksosta toiseen tai siksi, että eri vähittäismyyntiliikkeiden hinnoittelut poikkeavat systemaattisesti toisistaan. Nämä ongelmat poistuvat, kun kontrolloidaan tietty tuote yhdessä sen kanssa mistä tämä tuote on ostettu (hintatunnus). Kuvissa 1 3 en välisissä hintojen poikkeamissa on otettu huomioon (kontrolloitu) hintatunnukset. Kuvien taustalla on seuraava regressioyhtälö: log(hinta i ) = α + β 2010,helmikuu I(aika i = helmikuu 2010) + + β 2010,maaliskuu I(aika i = maaliskuu 2010) β 2012,tammikuu I(aika i = tammikuu 2012) + + γ hintatunnus,1 I(hintatunnus i = 1) γ hintatunnus,k I(hintatunnus i = k) + ϵ i, (1) missä α, β j ja γ k ovat regressiokertoimet, I on indikaattorimuuttuja, joka saa arvon 1 silloin, kun sulkeiden sisäpuolella oleva lause on tosi ja 0 muulloin ja hintatunnus kertoo tietyn tuotteen tietyssä liikkeessä. Kuvassa havainnollistetut suhteelliset poikkeamat vuoden 2010 tammikuusta ovat suoraan yhtälön estimoinnista saadut arviot kertoimille β 2010,helmikuu,..., β 2012,tammikuu. Kuvassa 1 havainnollistamme makeisten ja kuvassa 2 jäätelöiden kuluttajahintojen kehitystä ttain (1 25) tammikuusta 2010 tammikuuhun Kuvat kertovat kuinka monta prosenttia hinnat poikkeavat vuoden 2010 tammikuusta (yhtenäinen viiva). 7 Esimerkiksi hinnan poikkeama 0,1 tarkoittaa, että hinnat ovat olleet keskimäärin 10 prosenttia korkeammat kuin tammikuussa Kuvista havaitsemme, että ennen makeisveron voimaantuloa ( , = 13), hinnoissa ei näy systemaattisia suuria muutoksia. Alkaen vuoden 2011 tammikuusta, havaitsemme kuitenkin hintojen nousua useassa eri kategoriassa. Esimerkiksi irtomakeisten hinnat ovat nousseet kesään 7 Kuvissa on myös kuvattu hinnan 95% luottamusväli (ohuet katkoviivoitetut käyrät). 10
16 2011 mennessä (kesäkuu 2011, = 18) noin 15 prosenttia, lakritsin noin 20 prosenttia ja ksylitolipurukumin muutaman prosentin vuoden 2010 tammikuun tasosta. Myös jäätelöiden hinnoissa havaitsemme vuonna 2011 nousua verrattuna vuoden 2010 hintoihin. Suurinta tämä muutos on ollut jäätelöpakettien kohdalla, joiden hinnat ovat noin 30 prosenttia korkeammat kuin vuoden 2010 tammikuussa. Irtomakeiset Makeispussi Hinnan poikkeama Hinnan poikkeama Kuukausi Kuukausi Lakritsi Ksylitolipurukumi Hinnan poikkeama Hinnan poikkeama Kuukausi Kuukausi Kuva 1: Makeisten hintojen kehitys 1/2010 1/2012 Kuvissa 1 ja 2 havainnollistamme katkoviivoitetuilla (punaisilla) käyrillä sitä, kuinka hinnat olisivat muuttuneet, jos hinnoissa ei olisi tapahtunut muita muutoksia kuin muutos, joka seuraisi valmisteveron siirtymisestä täysimääräisenä hintoihin. Lähtökohtana näille vuoden 2011 hypoteettisille hinnoille ovat vuoden 2010 joulukuun hinnat ja 11
17 vuodelle 2012 vuoden 2011 joulukuun hinnat. Jäätelötuutti Jäätelöpuikko Hinnan poikkeama Hinnan poikkeama Kuukausi Kuukausi Jäätelöpaketti Gourmet jäätelö Hinnan poikkeama Hinnan poikkeama Kuukausi Kuukausi Kuva 2: Jäätelöiden hintojen kehitys 1/2010 1/2012 Tarkastellaan esimerkkinä kuinka hypoteettinen (pelkästä valmisteverotuksesta seuraava) vuoden 2011 hinta muodostetaan 220 gramman makeispussille, joka on maksanut vuoden 2010 joulukuussa 2 euroa. 8 Aluksi lasketaan makeispussin veroton hinta (1,77 e; 1,77 e + arvonlisävero 13 % = 2 e). Seuraavaksi, jotta saadaan hypoteettinen hinta ennen arvonlisäveroa, tähän lisätään painon mukaan määräytyvä valmistevero (0,165 e; 8 Joulukuussa 2010 makeispussin paino oli aineistossa keskimäärin 216,4 g ja mediaanipaino 220 g. Makeispussin keskimääräinen ja mediaanihinta olivat vuoden 2010 joulukuussa 1,81 e ja 1,96 e vastaavasti. 12
18 0,75 * 0,22 = 0,165). Hintaan ennen arvonlisäveroa (1,935 e; 1,77 + 0,165 = 1,935) lisätään arvonlisävero (13 %), jonka jälkeen saadaan hypoteettinen hinta 2,19 euroa (1,935 * 1,13 = 2,187). Näin ollen makeispussin hinta olisi noussut 2 eurosta 2,19 euroon, jos valmistevero olisi siirtynyt täysimääräisenä makeispussin hintaan, eikä muita muutoksia olisi tapahtunut. On myös syytä huomata, että suhteellinen poikkeama hinnassa vaihtelee sen mukaan, kuinka painava tuote on. Yllä tarkastellussa esimerkissä hinnan muutos on 9,5 prosenttia. Sen sijaan samanhintaisen (2 e) makeispussin, joka painaa 110 grammaa, hypoteettinen hinta on 2,09 euroa, mikä on vain 4,5 prosenttia enemmän kuin ilman valmisteveroa. Valmisteveron aiheuttama suhteellinen hinnanmuutos on siis samanhintaisille tuotteille sitä suurempi mitä painavampi tuote on. Vuoden 2010 joulukuussa 4 euroa maksaneelle tuotteelle, jonka paino on 220 grammaa, hypoteettinen hinta on 4,19 euroa, joka on vajaat 5 prosenttia enemmän kuin ilman valmisteveroa. Koska valmistevero määräytyy painon mukaan, se aiheuttaa samanpainoisille tuotteille samansuuruisen absoluuttisen hinnan muutoksen. Tämä muutos on suhteessa sitä pienempi mitä korkeampi on tuotteen kilohinta. Vertaamalla todellisten hintojen kehitystä hypoteettisten hintojen kehitykseen havaitsemme kuvien 1 ja 2 perusteella, että ainostaan jäätelötuuttien ja jäätelöpuikkojen hinnat nousivat heti tammikuussa 2011 sille tasolle, jonka valmisteveron siirtyminen täysimääräisenä hintoihin edellyttäisi. Makeisten, jäätelöpakettien ja gourmet-jäätelön kohdalla valmistevero näyttää siirtyneen hintoihin täysimääräisenä helmi-maaliskuussa. Tämä viivästys voi selittyä tuotteiden myymisellä vanhoista varastoista, jotka on ostettu ennen veron voimaantuloa. Lisäksi havaitaan, että osassa tarkasteltuja tuoteryhmiä hinnat nousivat enemmän kuin pelkän valmisteveron seurauksena voisi odottaa. Kuvasta 2 havaitsemme sen yllä olevissa esimerkeissäkin ilmenevän seikan, että valmistevero nostaa kilohinnaltaan halvemman tuotteen hintaa suhteessa enemmän kuin kalliimman: jäätelöpakettien, jotka ovat kilohinnaltaan halvempia kuin esimerkiksi jäätelötuutit, hypoteettiset sekä todelliset hinnat ovat nousseet muita tuoteryhmiä enemmän. Keksejä käytetään tässä selvityksessä kontrolliryhmänä, jonka avulla pyritään havainnollistamaan yleistä hintakehitystä sellaisten tuotteiden osalta, jotka eivät kuulu 13
19 Kahvikeksi Täytekeksi Hinnan poikkeama Hinnan poikkeama Kuukausi Kuukausi Kuva 3: Keksien hintojen kehitys 1/2010 1/2012 makeisveron piiriin, mutta jotka ovat muuten samankaltaisia tuotteita. Kuvassa 3 havainnollistamme kahvikeksien ja täytekeksien hintojen ttaista kehitystä tammikuusta 2010 tammikuuhun Nämä ovat tuotteita, joihin veronmuutos ei vaikuta, mutta jotka ovat kuitenkin huomattavan samankaltaisia ja tästä syystä erittäin sopivia vertailuryhmäksi, erityisesti makeisille. Kuvasta havaitaan, että keksien hinnoissa ei näy tapahtuneen suuria muutoksia ennen veron voimaantuloa, eikä sen jälkeen. Tämä viittaa siihen, että makeisten hintojen nousu ei liene seurausta siitä, että kuluttajat olisivat alkaneet pitää makeasta aiempaa enemmän, koska tällöin myös keksien hinnat olisivat nousseet enemmän vuonna 2011 verrattuna vuoden 2010 hintoihin. Seuraavassa luvussa tarkastelemme ekonometrisin menetelmin, ovatko kuluttajahinnat muuttuneet makeisveron seurauksena. 14
20 3.2 TK-aineisto, ekonometrinen analyysi Haluamme erottaa makeisveron kausaalivaikutuksen hintoihin ja yksityiseen kulutukseen muista näihin vaikuttavista tekijöistä. Haasteelliseksi tämän tekee se, että myös muut tekijät vaikuttavat näihin samanaikaisesti. Seuraavaksi esittelemme vaikutusten arvioinnin taustalla olevaa problematiikkaa tarkemmin. Jos tietäisimme mitkä tuotteiden hinnat ja myydyt määrät olisivat ilman veroa, voisimme suoraan verrata veron jälkeisiä hintoja ja määriä näihin. Valitettavasti emme kuitenkaan tiedä näitä. Jos olettaisimme, että hinnat ja määrät eivät muuttuisi lainkaan muutoin kuin veron seurauksena, voisimme verrata hintoja ja määriä ennen veroa veron asettamisen jälkeen havaittuihin. Tämä oletus ei kuitenkaan ole kovinkaan uskottava vaan hinnat ja määrät voivat hyvinkin muuttua myös ilman veron asettamista. Jotta tähän ongelmaan kyetään vastaamaan meidän tulee antaa arvio sille muutokselle, joka olisi tapahtunut ilman veron asettamista. Tämän jälkeen arvio veron vaikutukselle voidaan perustaa vertailuun havaittujen hintojen ja määrien sekä niiden arvioitujen hintojen ja määrien välillä, jotka olisi havaittu ilman veron asettamista. Edellä kuvattu ongelma pyritään ratkaisemaan analyysissa siten, että verrataan makeisveron piiriin kuuluvien tuotteiden hintojen ja määrien muutoksia vastaaviin muutoksiin tuotteissa, jotka eivät kuulu tämän veron piiriin, mutta jotka ovat muutoin samankaltaisia. Veron piiriin kuuluvat tuotteet muodostavat koeryhmän, jonka muutoksista ollaan erityisesti kiinnostuneita. Veron ulkopuolella olevat tuotteet muodostavat kontrolliryhmän, jonka avulla kyetään saamaan arvio siitä, kuinka veron piiriin kuuluvien tuotteiden hinnat ja määrät olisivat kehittyneet, jos veroa ei olisikaan asetettu. Kontrolliryhmä sopii sitä paremmin tarkoitukseen, mitä enemmän se muistuttaa koeryhmää, koska tällöin saadaan luotettavampi arvio siitä minkälaisia muutokset olisivat olleet ilman veron asettamista. Potentiaalisen ongelman muodostavat mahdolliset havaitsemattomat tekijät koeryhmän ja kontrolliryhmän välillä. Koska käytämme kontrolliryhmänä keksejä, jotka ovat makeisten kaltaisia ja myydään samoissa liikkeissä, uskomme kuitenkin havaitsemattomien tekijöiden vaikutuksen olevan vähäinen. Tässä luvussa analysoimme makeisveron käyttöönoton vaikutuksia vuoden 2011 ku- 15